Θέμα: Modern Greek Language (Secondary School)
Ερώτηση: Νάξος: Το αρχαίο ελληνικό άγαλμα που βρίσκεται ξαπλωμένο εδώ και αιώνες. Η αρχαία ελληνική ιστορία έχει αφήσει τα σημάδια της σε ολόκληρη τη χώρα. Σημαντικά αξιοθέατα και μνημεία υπάρχουν τόσο στην ηπειρωτική όσο και στη νησιωτική Ελλάδα. Κάθε φορά που κάποιος κάνει ταξίδι αναψυχής σε ένα μέρος της Ελλάδας, μπορεί να κάνει και ένα νοητό ταξίδι στην ιστορία της. Κάποιες τοποθεσίες της χώρας μας φημίζονται ακόμη περισσότερο για τα υπολείμματα που έχει αφήσει πίσω της η αρχαία ελληνική τέχνη και ιστορία, όπως η Νάξος. Εκεί θα συναντήσετε ένα ξεχωριστό αξιοθέατο: τον Κούρο του Απόλλωνα! Ο Κούρος του Απόλλωνα είναι ένα εντυπωσιακό, γιγάντιο και μισοτελειωμένο ανδρικό άγαλμα. Βρίσκεται ξαπλωμένο στη γη, στο παραθαλάσσιο χωριό του Απόλλωνα. Στη θέση αυτή βρίσκεται εδώ και αιώνες. Το άγαλμα του Κούρου, που είναι μοναδικό στο είδος του στην Ελλάδα, έχει ύψος 10,45 μέτρα και οι επιστήμονες πιστεύουν ότι έχει κατασκευαστεί στις αρχές του 6ου αιώνα π.Χ. Επίσης, θεωρείται ότι παριστάνει τον θεό Διόνυσο ή τον θεό Απόλλωνα. Και οι δύο αυτοί θεοί λατρεύτηκαν στη Νάξο και οι ειδικοί διαφωνούν για το ποιον παριστάνει. Αποτελεί ένα από τα πιο εντυπωσιακά αρχαία ευρήματα της χώρας μας και εξαιτίας του μεγέθους του, αλλά και εξαιτίας του τρόπου με τον οποίο το βλέπει κανείς: ξαπλωμένο στο έδαφος. Φαίνεται πως ο τεχνίτης που το σκάλιζε άφησε στη μέση τη δουλειά του, πριν προλάβει να τελειώσει… Η Νάξος είναι ένας προορισμός για όλες τις εποχές με αξιοθέατα που σε συναρπάζουν!. Διασκευή από διαδικτυακό άρθρο για τις ανάγκες των εξετάσεων: https://www.newsbeast.gr/travel/arthro/6956564/naxos-toarchaio-elliniko-agalma-poy-vrisketai-xaplomeno-edo-kai-aiones, 28-12-2020. Δεδομένου του παραπάνω κειμένου, είναι αληθής η παρακάτω πρόταση;. Η Νάξος διαθέτει τα σημαντικότερα μνημεία σε όλη την Ελλάδα.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1